”Awas yen nganti bojoku kalah mungsuh Kotak Kosong! Kuwi ateges Bandhol sakancane ora nyambut gawe tenanan. Dhuwitku mesthi padha dipek dhewe-dhewe, ora ditanjakake kanggo nyeneng-nyenengake wong-wong supaya ketarik ndhukung bojoku. Awas yen nganti kaya mengkono, tak pecat tenan kowe Bandhol sabalane! Trima ora nduwe pengawal aku yen mung kaya mengkono cara nyambut gawemu....!” pangancame Pak Marno jroning ati marang wong-wong sing dindelake.